CELEX: 31982D0854
Language: el
Date: 1982-12-10 00:00:00
Title: 82/854/EOK: Απόφαση του Συμβουλίου της 10ης Δεκεμβρίου 1982 για το εφαρμοζόμενο καθεστώς στους τομείς των εξαγωγικών εγγυήσεων και χρηματοδοτήσεων ορισμένων υπεργολαβιών προερχομένων από άλλα κράτη μέλη ή κράτη μη μέλη των Ευρωπαϊκών Κοινοτήτων

Avis juridique important

|

31982D0854

82/854/EOK: Απόφαση του Συμβουλίου της 10ης Δεκεμβρίου 1982 για το εφαρμοζόμενο καθεστώς στους τομείς των εξαγωγικών εγγυήσεων και χρηματοδοτήσεων ορισμένων υπεργολαβιών προερχομένων από άλλα κράτη μέλη ή κράτη μη μέλη των Ευρωπαϊκών Κοινοτήτων  

Επίσημη Εφημερίδα αριθ. L 357 της 18/12/1982 σ. 0020 - 0022 Φινλανδική ειδική έκδοση: Κεφάλαιο 11 τόμος 10 σ. 0151  Ισπανική ειδική έκδοση: Κεφάλαιο 11 τόμος 16 σ. 0215  Σουηδική ειδική έκδοση: Κεφάλαιο 11 τόμος 10 σ. 0151  Πορτογαλική ειδική έκδοση : Κεφάλαιο 11 τόμος 16 σ. 0215 

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 10ης Δεκεμβρίου 1982  για το εφαρμοζόμενο καθεστώς στους τομείς των εξαγωγικών εγγυήσεων και χρηματοδο- τήσεων ορισμένων υπεργολαβιών προερχομένων από άλλα Κράτη μέλη ή κράτη μη μέλη των Ευρωπαϊκών Κοινοτήτων  (82/854/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας ότι η αυξανόμενη αλληλοεξάρτηση των οικονομιών των τελειοποίηση Κρατών μελών καθιστά αναγκαία την ενίσχυση της συνεργασίας και την τελοιοποίηση των κοινών λύσεων στα ιδιαίτερα προβλήματα που προκύπτουν, στον τομέα των υπεργολαβιών, από τις εξαγωγικές εγγυήσεις και τις χρηματοδοτήσεις,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι λεπτομέρειες εφαρμογής του ισχύοντος καθεστώτος, σε κάθε Κράτος μέλος, για την αυτόματη ενσωμάτωση στην κάλυψη που μπορεί να δοθεί για λογαριασμό ή με την ενίσχυση του κράτους στον κύριο συμβαλλόμενο, των υπεργολαβιών που προέρχονται από άλλα Κράτη μέλη ή χώρες μη μέλη των Ευρωπαϊκών Κοινοτήτων, καθώς και για τη χρηματοδότηση των εν λόγω υπεργολαβιών, καθορίζονται από τις διατάξεις που αναφέρονται στο παράρτημα της παρούσας απόφασης.  Άρθρο 2  Πάντως, οι διατάξεις του τμήματος IV δεν εφαρμόζονται για τις υπεργολαβίες που αφορούν εξαγωγικές εργασίες βάσει πιστώσεων που περιέχουν χρηματοδοτική παρέμβαση Κράτους μέλους με οποιαδήποτε μορφή.  Άρθρο 3  Η απόφαση 70/552/ΕΟΚ (1) καταργείται.  Η παρούσα απόφαση εφαρμόζεται από 1ης Ιανουαρίου 1983.  Άρθρο 4  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 10 Δεκεμβρίου 1982.  Για το Συμβούλιο  Ο Πρόεδρος  G. FENGER MOELLER  (1) ΕΕ αριθ. L 284 της 30. 12. 1970, σ. 59.  ΠΑΡΑΡΤΗΜΑ  ΤΜΗΜΑ Ι  Ορισμός της υπεργολαβίας  Ως υπεργολαβία θεωρείται η κατάσταση που προκύπτει από σύμβαση που συνάπτει επιχείρηση, καλουμένη «κύριος συμβαλλόμενος », με επιχείρηση, καλουμένη «υπεργολάβος», δυνάμει της οποίας συμφωνείται ότι, για την εκτέλεση άλλης σύμβασης που συνάπτεται μεταξύ του κύριου συμβαλλομένου και τρίτης επιχείρησης, καλουμένης «αγοραστής», ο υπεργολάβος πρέπει να παραδώσει αγαθά ή να εκτελέσει υπηρεσίες που ο κύριος συμβαλλόμενος πρέπει να ενσωματώσει ή να χρησιμοποιήσει στην παράδοση του συνόλου ή των συνόλων, τα οποία του παραγγέλθηκαν από τον αγοραστή. Εννοείται ότι:  α) από νομική άποψη,  ο υπεργολάβος δεν συνυπογράφει τη σύμβαση που συνάπτεται μεταξύ του κύριου συμβαλλομένου και του αγοραστή,  και  ο κύριος συμβαλλόμενος παραμένει μόνος υπεύθυνος για την εκτέλεση της σύμβασης έναντι του αγοραστή και φέρει το σύνολο των κινδύνων που είναι δυνατόν να αποτελέσουν αντικείμενο εγγύησης έναντι του τελευταίου·  β) από τεχνική και οικονομική άποψη,  οι παραδόσεις του υπεργολάβου αφορούν προϊόντα (εκτός πρώτων υλών και ημιετοίμων προϊόντων) ή/καί παροχές υπηρεσιών που συνιστούν για τον αγοραστή, από τεχνική και οικονομική άποψη, απαραίτητο συμπλήρωμα των παροχών που πραγματοποιήθηκαν από τον κύριο συμβαλλόμενο.  ΤΜΗΜΑ ΙΙ  Υποχρέωση αυτόματης ενσωμάτωσης στην κάλυψη  1. Οι υπεργολαβίες που προέρχονται αποκλειστικά από ένα ή περισσότερα Κράτη μέλη ενσωματώνονται αυτόματα στην κάλυψη που μπορεί να δοθεί στον κύριο συμβαλλόμενο, όταν το σύνολο των υπεργολαβιών είναι ίσο ή μικρότερο:  - του 40 % για τις συμβάσεις ποσού κατωτέρου των 7 500 000 ECU ,  - των 3 εκατομμυρίων ECU για τις συμβάσεις ποσού μεταξύ 7 500 000 και 10 εκατομμυρίων ECU,  - του 30 % για τις συμβάσεις ποσού ανωτέρου των 10 εκατομμυρίων ECU.  Στην περίπτωση όμως που ο ασφαλιστής της πίστωσης του κύριου συμβαλλομένου δεν είναι σε θέση, λόγω της ιδιαίτερης σοβαρότητας του σχετικού κινδύνου, να αναλάβει την κάλυψη του συνόλου των εργασιών, διεξάγεται διαβούλευση μεταξύ των ενδιαφερομένων οργανισμών ασφάλισης πιστώσεων, προκειμένου να επιλυθεί το πρόβλημα με συνασφάλιση ή, εάν είναι δυνατόν, αντασφάλιση.  2. Για τις εξαγωγικές συμβάσεις, στις οποίες οι υπεργολαβίες που προέρχονται από Κράτη μέλη των Ευρωπαϊκών Κοινοτήτων συνδέονται με υπεργολαβίες προερχόμενεςς από κράτη μη μέλη, οι υπεργολαβίες που προέρχονται από Κράτη μέλη ενσωματώνονται αυτόματα, εφόσον το σύνολο των υπεργολαβιών, από όπου και αν προέρχονται, δεν υπερβαίνει αντίστοιχα τα καθορισμένα ποσοστά και ανώτατα όρια της παραγράφου 1, σε συνάρτηση με το ύψος της σύμβασης.  3. Η κάλυψη θα χορηγείται στον κύριο συμβαλλόμενο υπό τους αυτούς όρους, είτε προσφεύγει σε εθνικές υπεργολαβίες είτε σε υπεργολαβίες προερχόμενες από άλλα Κράτη μέλη.  ΤΜΗΜΑ ΙΙΙ  Χρηματοδότηση των ενσωματωμένων υπεργολαβιών  Με την επιφύλαξη της εφαρμογής των συνήθων κριτηρίων στα τραπεζικά θέματα, στις εξαγωγικές συμβάσεις που περιλαμβάνουν υπεργολαβίες, οι οποίες ενσωματώθηκαν σύμφωνα με τις διατάξεις του τμήματος ΙΙ, παρέχεται, από χρηματοδοτική άποψη, ίση μεταχείριση με τις εξαγωγικές συμβάσεις που περιλαμβάνουν αποκλειστικά την παράδοση εθνικών προϊόντων.  ΤΜΗΜΑ IV  Αμοιβαία ενημέρωση  1. Όσον αφορά τις κατ' ιδίαν συμβάσεις, γίνεται εκ των υστέρων ενημέρωση στα πλαίσια της ομάδας συντονισμού της πολιτικής της ασφάλισης πιστώσεων, των εγγυήσεων και χρηματοδοτικών πιστώσεων, όταν οι υπεργολαβίες που προέρχονται από κράτη μη μέλη υπερβαίνουν ποσοστό 30 % καί, σε περίπτωση περισοτέρων υπεργολαβιών διαφόρου προελεύσεως (από Κράτη μέλη και κράτη μη μέλη), όταν το συνολικό τους ύψος υπερβαίνει το ίδιο ποσοστό.  Πάντως, η ενημέρωση γίνεται μόνο για τις κατ' ιδίαν συμβάσεις ύψους, άνω των 500 000 ECU, των οποίων η διάρκεια πίστωσης υπερβαίνει τα τρία χρόνια. Διευκρινίζεται επ' αυτού του σημείου ότι:  - τέτοιες ατομικές συμβάσεις πρέπει να θεωρούνται ότι ενέχουν εξαιρετικό χαρακτήρα·  - είναι δυνατόν να γίνεται κάθε στιγμή, στα πλαίσια της ομάδας συντονισμού, εξέταση των δυσχερειών που είναι δυνατόν να προκύψουν από ορισμένες ατομικές συμβάσεις, που ανακοινώνονται κατά τη διαδικασία της εκ των υστέρων ενημερώσεως·  - σε περίπτωση κατά την οποία η πείρα που έχει αποκτηθεί από τη διαδικασία της εκ των υστέρων ενημερώσεως θα καθιστά εμφανές ότι η τελευταία αυτή δεν επαρκεί, η Επιτροπή και τα Κράτη μέλη έχουν τη δυνατότητα να ζητούν την εξέταση των μεθόδων και μέσων που επιτρέπουν να διορθωθούν οι ανεπάρκειες που έχουν διαπιστωθεί.  2. Στην περίπτωση κατά την οποία ένα Κράτος μέλος σχεδιάζει τη σύναψη σύμβασης με χώρα μη μέλος για την ενημέρωση των υπεργολαβιών με τον όρο της αμοιβαιότητας, το ενδιαφερόμενο Κράτος μέλος θα προβαίνει σε προηγούμενη γνωστοποίηση, ακολουθούμενη από διαβουλεύσεις στα πλαίσια της ομάδας συντονισμού της πολιτικής της ασφάλισης πιστώσεων, εγγυήσεων και χρηματοδοτικών πιστώσεων. Το αποδεκτό ποσοστό αυτόματης ενσωμάτωσης σε τέτοιες συμβάσεις δεν μπορεί - εκτός αντίθετης απόφασης του Συμβουλίου - να υπερβαίνει το 30 %, ανεξάρτητα από το αν πρόκειται απλώς για υπεργολαβίες της χώρας μη μέλους, με την οποία συνήφθη η σύμβαση και το αν προστίθενται σε αυτό υπεργολαβίες άλλων χωρών.  ΤΜΗΜΑ V  Βάσεις υπολογισμού  Τα ποσοστά και τα ποσά που προβλέπονται παραπάνω υπολογίζονται κατά τους ακόλουθους κανόνες:  - οι παρεπόμενες δαπάνες κατά την εξαγωγή, δηλαδή οι δαπάνες μεταφοράς και ασφάλισης, περιλαμβάνονται στο ποσό της σύμβασης, επί του οποιόυ υπολογίζονται τα ποσοστά και τα ποσά αυτά·  - τα χρηματοδοτικά έξοδα δεν περιλαμβάνονται στο ποσό της σύμβασης στο συνολό τους, είτε έχουν εξατομικευθεί είτε όχι·  - το μη επαναπατριζόμενο τμήμα των παρεπομένων της παροχής επιτοπίων δαπανών δεν αφαιρείται, κατά κανόνα, από το ποσό της σύμβασης· εννοείται πάντως ότι, σε περίπτωση κατά την οποία το τμήμα αυτό υπερβαίνει το 15 % του ποσού της σύμβασης, μετά την αφαίρεση των χρηματοδοτικών δαπανών, το υπερβάλλον θα αφαιρεθεί.